Ο **Τζέιμς Κέλι** (Αν Άρμπορ, 12 Αυγούστου 1993) είναι Αμερικανός επαγγελματίας καλαθοσφαιριστής. Με ύψος 2.03μ αγωνίζεται ως πάουερ φόργουορντ για τους Μπέρμιγχαμ Σκουάντρον της Αναπτυξιακής Λίγκας του ΝΒΑ. Έπαιξε κολεγιακό μπάσκετ για το Κοινοτικό Κολέγιο Όουενς, το Πανεπιστήμιο του Μαϊάμι και το Πανεπιστήμιο Μάρσαλ πριν παίξει επαγγελματικά στη Νότια Κορέα, το Ισραήλ και την Ελλάδα.

Σταδιοδρομία στο λύκειο
-----------------------

Ο Κέλι ξεκίνησε να παίζει μπάσκετ από το λύκειο, μετά από μία αύξηση 10 εκατοστών. Παρακολούθησε το λύκειο Παϊονίρ στο Αν Άρμπορ του Μίσιγκαν, όπου είχε μέσο όρο 15 πόντους, οκτώ ριμπάουντ, δύο κλεψίματα, δύο τάπες και μία ασίστ ανά παιχνίδι και αναδείχθηκε Πολυτιμότερος Παίχτης (MVP) του πρωταθλήματος.

Κολεγιακή πορεία
----------------

Ο Κέλι έπαιξε δύο χρόνια στο Κοινοτικό Κολέγιο Όουενς, όπου είχε κατά μέσο όρο 17.9 πόντους, 10 ριμπάουντ, 1 ασίστ, 1.5 κλεψίματα και 1.5 τάπες ανά παιχνίδι, και έγινε ο πρώτος παίκτης στην ιστορία του προγράμματος που κατέγραψε 1.000 πόντους, 600 ριμπάουντ, 100 κλεψίματα και 100 τάπες στην κολεγιακή πορεία του. Ο Κέλι ονομάστηκε παίχτης της Πρώτης Ομάδας της Αθλητικής Διάσκεψης Κοινοτικών Κολεγίων του Οχάιο (OCCAC), της Πρώτης Ομάδας της 12ης Περιφέρειας και της Παναμερικανικής Δεύτερης Ομάδας της 2ης Κατηγορίας του NJCAA ως δευτεροετής. Ο χρόνος του στο Όουενς οδήγησε στην Εθνική Κατάταξη των Κορυφαίων 100 στα Μικρά Κολέγια και θεωρήθηκε ένας από τους κορυφαίους νεοσύλλεκτους των Μικρών Κολεγίων στη χώρα για την τάξη του 2013.

Στο νεότερο έτος του, ο Κέλι έπαιξε στο Πανεπιστήμιο του Μαϊάμι, αφού αποφάσισε μεταξύ του Μίσιγκαν Στέιτ, του Ουέστ Βιρτζίνια και του Νιου Μέξικο. Συνέχισε με μέσο όρο 6 πόντους, 3.7 ριμπάουντ σε 17.9 λεπτά, εκτελώντας με 40,5 τοις εκατό από το εύρος των 3 πόντων. Στις 16 Μαΐου 2014, ο Κέλι μεταγράφηκε από το Μαϊάμι στο Μάρσαλ, αλλά παρέμεινε την πρώτη χρονιά στο Μάρσαλ σύμφωνα με τους κανόνες μεταφοράς του NCAA.

Στην τελευταία του χρονιά στο Μάρσαλ, ο Κέλι οδήγησε την ομάδα στο σκοράρισμα (20.1 πόντους ανά αγώνα), στα ριμπάουντ (9.8 ανά παιχνίδι), στα κλεψίματα (1.3 ανά παιχνίδι) και στις τάπες (1.1 ανά παιχνίδι), και έγινε ένας από τους δύο παίκτες στην ιστορία των Χερντ που κατέγραψε τουλάχιστον 600 πόντους και 300 ριμπάουντ σε μία μόνο χρονιά,  ο πρώτος παίκτης που το έκανε στον Μάρσαλ μετά από περισσότερες από τέσσερις δεκαετίες. Ο Κέλι αναδείχθηκε τρεις φορές παίκτης της εβδομάδας της Διάσκεψης USA (Στις 28 Δεκεμβρίου, 11 Ιανουαρίου και 22 Φεβρουαρίου), Πρωτοεμφανιζόμενος της χρονιάς της Διάσκεψης και μέλος της Πρώτης Ομάδας της Διάσκεψης. Θεωρείται ότι έχει μία από τις καλύτερες χρονιές στην ιστορία του Μάρσαλ και ένας από τους καλύτερους παίκτες που έπαιξαν ποτέ για Μάρσαλ. Στο τέλος της αγωνιστικής περιόδους προσκλήθηκε να παίξει στο Πόρτσμουθ 64, το οποίο περιλαμβάνει τους κορυφαίους τελειόφοιτους της χώρας.

Επαγγελματική σταδιοδρομία
--------------------------

### Ιντσεόν ΕΤ Λαντ Έλεφαντς (2016–2017)

Αφού πέρασε χωρίς ομάδα στο ντραφτ του 2016 του ΝΒΑ, ο Κέλι εντάχθηκε στους Σάρλοτ Χόρνετς για το Σάμερ Λιγκ του ΝΒΑ του 2016.

Στις 20 Ιουλίου 2016, ο Κέλι επιλέχθηκε με την 8η συνολική επιλογή στο Ντραφτ του Κορεατικού Πρωταθλήματος του 2016 από τους Ιντσόν ΕΤ Λαντ Έλεφαντς. Σε 34 παιχνίδια που έπαιξε για τους Έλεφαντς, ο Κέλι τερμάτισε ως ο πέμπτος κορυφαίος σκόρερ της KBL με 23.2 πόντους και είχε επίσης μέσο όρο 10.1 ριμπάουντ, 1.6 ασίστ, 1.5 κλεψίματα και 1 τάπα ανά παιχνίδι.

### Τσανγκγουόν LG Σέικερς (2017–2018)

Στις 7 Νοεμβρίου 2017, ο Κέλι υπέγραψε μονοετές συμβόλαιο με τους Τσανγκγουόν LG Σέικερς. Στις 7 Δεκεμβρίου 2017, ο Κέλι κατέγραψε ένα νταμπλ-νταμπλ, κορυφαίο στην σταδιοδρομία του, με 46 πόντους και 12 ριμπάουντ, πετυχαίνοντας 21 στα 30 σουτ εντός πεδιάς, σε μία ήττα με 93–94 από τους Ανγιάνγκ KGC. Σε 45 παιχνίδια που έπαιξε με τους Σέικρς, ο Κέλι τερμάτισε ως ο τρίτος κορυφαίος ριμπάουντερ της KBL με 11 ανά παιχνίδι και είχε επίσης μέσο όρο 21.3 πόντους, 1.4 ασίστ και 1 κλέψιμο ανά παιχνίδι.

### Χάποελ Γκιλμπόα Γκαλίλ (2018–2019)

Στις 9 Ιουλίου 2018, ο Κέλι υπέγραψε με τη γαλλική Λεβαλουά Μετροπολιτάν. Ωστόσο, έναν μήνα αργότερα, χώρισε τους δρόμους του με την Λεβαλουά πριν εμφανιστεί σε ένα παιχνίδι με αυτούς.

Στις 3 Σεπτεμβρίου 2018, ο Κέλι υπέγραψε με την ισραηλινή Χάποελ Γκιλμπόα Γκαλίλ για την περίοδο 2018–19. Στις 4 Φεβρουαρίου 2019, ο Κέλι σημείωσε 26 πόντους, έχοντας 12 στα 16 σουτ εντός πεδιάς, μαζί με έξι ριμπάουντ, τέσσερις ασίστ και τρεις τάπες, οδηγώντας την Γκιλμπόα Γκαλίλ σε νίκη με 89-87 επί της Ιρόνι Ναχαρίγια. Στη συνέχεια ονομάστηκε Πολυτιμότερος Παίχτης (MVP) της 17ης Αγωνιστικής του Ισραηλινού Πρωταθλήματος. Σε 33 παιχνίδια που έπαιξε με την Γκιλμπόα Γκαλίλ, είχε μέσο όρο 15.1 πόντους, 7.9 ριμπάουντ, 1.7 ασίστ και 1.1 κλεψίματα ανά παιχνίδι, ενώ ευστοχούσε με 57,8 % (211 στα 365) σουτ εντός πεδιάς.

### Μακάμπι Ρισόν Λεζιόν (2019–2020)

Στις 19 Νοεμβρίου 2019, ο Κέλι υπέγραψε συμβόλαιο ενός μήνα με τη Μακάμπι Ρισόν Λεζιόν ως κάλυψη τραυματισμού για τον Ντάριλ Μονρόε. Στις 18 Δεκεμβρίου 2019, ο Κέλι σημείωσε 27 πόντους, υψηλό χρονιάς, ενώ ευστόχησε με 12 στα 17 σουτ εντός πεδιάς, μαζί με 12 ριμπάουντ, τέσσερις ασίστ και τέσσερα κλεψίματα με 40 βαθμούς στο Σύστημα Αξιολόγησης σε μία νίκη με 96–92 στην παράταση επί της Ράτιοφαρμ Ουλμ. Ονομάστηκε Πολυτιμότερος Παίχτης (MVP) της 10ης αγωνιστικής του EuroCup. Στη Μακάμπι μέτρησε 13.5 πόντους, 7 ριμπάουντ και 1.7 ασίστ.

### Ντιτρόιτ Χάσλ (2021)

Το 2021, ο Κέλι υπέγραψε με τους Ντιτρόιτ Χάσλ του The Basketball League.

### Άρης Θεσσαλονίκης (2021–2022)

Στις 26 Οκτωβρίου 2021, ο Κέλι υπέγραψε με τον Άρη της ελληνικής Α1 Κατηγορίας. Σε 14 αγώνες (έλειπε για σχεδόν δύο μήνες λόγω ενός πιεστικού οικογενειακού ζητήματος στο εξωτερικό), είχε μέσο όρο 14.9 πόντους, 8.6 ριμπάουντ, 1.6 ασίστ, 0.6 τάπες και 1.4 κλεψίματα, παίζοντας περίπου 27 λεπτά ανά αγώνα. Στις 25 Μαΐου 2022, αποχαιρέτησε την ομάδα.

### Μπέρμιγχαμ Σκουάντρον (2022–σήμερα)

Στις 4 Νοεμβρίου 2022, συμφώνησε με τους Μπέρμιγχαμ Σκουάντρον της Αναπτυξιακής Λίγκας του ΝΒΑ, θυγατρική ομάδα των Νιου Ορλίνς Πέλικανς.

Παραπομπές
----------

1. 1 2 3 4 5  «James Kelly – 2015–16 Men's Basketball Roster – Marshall University». *HerdZone.com*.. Ανακτήθηκε στις August 27, 2018.
2. ↑  «Basketball: Former Hurricanes F James Kelly transfers to Marshall». *palmbeachpost.com*. May 16, 2014.. Ανακτήθηκε στις August 27, 2018.
3. ↑  «Marshall's Kelly Named C-USA Newcomer of the Year». *herdinsider.com*. March 8, 2016. Αρχειοθετήθηκε από το πρωτότυπο στις 2018-08-27.. Ανακτήθηκε στις August 27, 2018.
4. ↑  «Herd Men, Women Have Kelly, Scott on First Team All-C-USA». *herdinsider.com*. March 7, 2016. Αρχειοθετήθηκε από το πρωτότυπο στις August 27, 2018.. Ανακτήθηκε στις August 27, 2018.
5. ↑  «Hornets Announce 2016 Orlando Pro Summer League Roster». *NBA.com*. June 28, 2016.. Ανακτήθηκε στις August 27, 2018.
6. ↑  «James Kelly Drafted by Inchon ET Land of Korean Basketball League». *herdzone.com*. July 20, 2016.. Ανακτήθηκε στις August 27, 2018.
7. ↑  «James Kelly is a newcomer at LG Sakers». *asia-basket.com*. November 7, 2017. Αρχειοθετήθηκε από το πρωτότυπο στις 2018-08-27.. Ανακτήθηκε στις August 27, 2018.
8. ↑  «Anyang KGC 94 at Changwon LG Sakers 93». *RealGM.com*. December 7, 2017.. Ανακτήθηκε στις August 27, 2018.
9. ↑  «James Kelly signs with Levallois Metropolitans». *Sportando.basketball*. July 9, 2018. Αρχειοθετήθηκε από το πρωτότυπο στις 2018-08-27.. Ανακτήθηκε στις August 27, 2018.
10. ↑  «Levallois Metropolitans won't keep James Kelly». *Sportando.basketball*. August 21, 2018. Αρχειοθετήθηκε από το πρωτότυπο στις 2018-08-27.. Ανακτήθηκε στις August 27, 2018.
11. ↑  «קלי ישלים את הסגל של גלבוע/גליל» (στα he). *basket.co.il*. September 3, 2018.. Ανακτήθηκε στις September 3, 2018.
12. ↑  «מצטיין המחזור ה-17: ג'יימס קלי». *basket.co.il* (στα Εβραϊκά). 5 Φεβρουαρίου 2019. Ανακτήθηκε στις 5 Φεβρουαρίου 2019.
13. ↑  «תחליף זמני למונרו: קלי חתם בראשל"צ». *basket.co.il* (στα Εβραϊκά). 19 Νοεμβρίου 2019. Ανακτήθηκε στις 19 Νοεμβρίου 2019.
14. ↑  «Round 10 MVP: James Kelly, Maccabi Rishon LeZion». *EuroCupBasketball.com*. 19 Δεκεμβρίου 2019. Ανακτήθηκε στις 19 Δεκεμβρίου 2019.
15. ↑  «THE BATTLE FOR MICHIGAN: PART II». *The Basketball League*. 3 Ιουνίου 2021. Ανακτήθηκε στις 12 Σεπτεμβρίου 2021.
16. ↑  «Άρης: Στην Αμερική ο Τζέιμς Κέλι λόγω σοβαρού οικογενειακού προβλήματος». *Eurohoops*. 5 Φεβρουαρίου 2022. Ανακτήθηκε στις 17 Μαΐου 2023.
17. ↑  «Μπάσκετ: Ο Τζέιμς Κέλι αποχαιρέτησε τον Άρη». *www.makthes.gr*. Ανακτήθηκε στις 17 Μαΐου 2023.
18. ↑  «Συνεχίζει στη G League ο Κέλι (photo)». *top-highlights.gr*. 13 Οκτωβρίου 2022. Ανακτήθηκε στις 17 Μαΐου 2023.

Εξωτερικοί σύνδεσμοι
--------------------

* Βιογραφικό στο Μάρσαλ
* Προφίλ RealGM